Vidurio Čekijos kraštas
Vidurio Čekijos kraštas (ček. Středočeský kraj) – Čekijos respublikos administracinis vienetas, esantis centrinėje istorinio Bohemijos regiono dalyje. Administracijos centras yra Čekijos sostinėje Prahoje, kuri yra krašto centre. Pati Praha neįeina į kraštą ir yra atskiras kraštas. Krašto plotas – 11 014 km², 2012 metais gyveno 1 279 345 gyventojai. Šiame derlingame regione yra vynininkystės ūkių, kurie susitelkę aplink istorinį Melnyko miestą.